<classify> MWANDISHI WETU-TANGA SHIRIKA la Umeme Tanzania Tanesco, kwa sasa linakusanya Sh bilioni 46 kwa wikihali inayofanya Shirika hilo kuendelea kujitegemea baada ya kuacha kupokearuzuku kutoka serikalini ili kujiendesha. Hayo yalielezwa na Waziri wa Nishati, Dk. Medard Kalemani mwishonimwa wiki jijini Tanga, wakati wa kikao chake na wafanyakazi wa Tanesco wa Kandaya Kaskazini na kuhudhuriwa na Mkurugenzi wa Utawala na Rasilimali Watu waWizara ya Nishati, Raphael Nombo na viongozi kutoka Tanesco Makao Makuu. Niwapongeze Tanesco kwa kuendelea kujiendesha kwanihampokei tena ruzuku kutoka Serikalini na sasa mnakusanya Shilingi bilioni 46kwa wiki tofauti na miaka miaka miwili iliyopita mlipokuwa mkikusanya bilioniSita hadi Tisa kwa wiki, mnao uwezo, endeleeni, alisema Dk. Kalemani Kuhusu mkakati wa kuongeza mapato ya Shirika alisema kuwa,kuanzia mwaka huu wa fedha, kila Ofisi ya Mkoa ya Tanesco itapewa malengo yamakusanyo na atakayefikia malengo hayo atapewa motisha, ila atakayeshindwaatachukuliwa hatua. Kuhusu ongezeko la wateja waliounganishwa na umeme, Dk.Kalemani ameliagiza shirika hilo kufanya kazi kama makampuni ya simu kwakufuata wateja kule waliko ili idadi ya wateja hao iongezeke na hivyo mapato yaShirika kuongezeka. Katika hatua nyingine, Dk. Kalemani alisema kuwa, kuanziasasa miradi yote ya Tanesco inayotekelezwa kwa fedha za ndani itasimamiwa nawataalam wa ndani ya nchi ukiwemo mradi mkubwa wa kuzalisha umeme wa JuliusNyerere MW 2115. Niwapongeze Tanesco kwa kusimamia mradi huu mkubwa waJulius Nyerere, zamani tulikuwa tukisimamiwa lakini sasa tunawasimamiawakandarasi na hii inaokoa fedha za Serikali ambazo zingetumika kutafutawasimamizi wa miradi kutoka nje ya nchi kuja kusimamia miradi yetu, alisema Kuhusu suala la umeme vijijini, Dk. Kalemani alisema kuwabei ya umeme vijijini ni Sh 27,000 bila kujali umbali aliopo mteja hivyo kilamtumishi ahakikishe hilo linatekelezeka. Aidha, aliagiza wataalam wa Tanesco kuacha mara mojalugha lugha ya hakuna vifaa ambayomara kadhaa imekuwa ikitumika wakati wateja wanapotaka kuunganishiwa umeme nakueleza kuwa vifaa vya umeme kama vile nguzo, mita, transfoma na nyayavinazalishwa ndani ya nchi na kupatikana kwa urahisi hivyo lugha za visingiziozisiwepo. Kwa upande wake, Mkurugenzi wa Utawala na Rasilimali Watu,Raphael Nombo alizungumza na wafanyakazi hao kuhusu masuala ya muundo wa Tanesco,mikataba ya wafanyakazi na suala lamishahara. Tanesco, Kanda ya Kaskazini inajumuisha mikoa minne ambayoni Kilimanjaro, Arusha, Tanga na Manyara.  <topic>: KITAIFA 